Document ID: /roh_data/filtered/fineweb-2-filterrobots_roh.jsonl.gz/29903

Ils chalenders inditgeschan per oz il num tudestg Erhard u la furma rumantscha Sarard. Oriundamain era il num rumantsch Arard, che signifitga nà dal tudestg ina persuna che mira ferm sin sia onur. Dapi 1490 datti dentant a Zernez la schlattaina Serrardi u Sararart. En il cudesch retic dals nums da famiglia pudain nus leger che quels ch'eran derschaders u notars vegnivan numnads cun in Ser u Sar, che deriva dal talian messere cun suenter il prenum. Quai è damai il cas era cun las famiglias Saratz, Sarott, Sartea e Serion. Ma pertge è Nicolin Sererhard impurtant per il Grischun?